Руснаците тестваха нова противоракета, която лети със скорост от 4000 м/сек - Russia Beyond България
Руснаците тестваха нова противоракета, която лети със скорост от 4000 м/сек
Новата модернизирана ракета на руската система за противоракетна отбрана успешно премина изпитателен пуск на полигон Сари-Шаган в Казахстан. Апаратът изпълни сложна полетна програма и порази условната си цел. Комплексните параметри на полета позволяват да ликвидира вражеска бойна глава на максимална височина и разстояние от опазвания обект.
Както съобщава вестникът на руските въоръжени сили "Красная звезда", позовавайки се на заместник-командващия обединената противовъздушна и противоракетна отбрана на ВКС генерал-майор Андрей Приходко, модернизираното оръжие може да лети със скорост от около 4 хил. метра в секунда.
Изпитанията са едни от най-сложните и в света няма аналогична ракета от подобен клас и с подобно предназначение. Нейните тактико-технически характеристики, отнасящи се до обсег, точност и срок на експлоатация, значително превъзхождат стоящите на въоръжение днес ракети.
Производството и доставките на противоракети в частите на ПВО и ПРО към руските ВКС започва в близко време. Системата за ПРО стои на въоръжение в руските Въздушно-космически сили и е предназначена за защита от ядрен удар с междуконтинентални балистични ракети или от случайни пускове.
Междувременно се отбелязва голямо търсене на руските зенитни комплекси: десетина държави се интересуват от закупуването на руската система за ПВО С-400!
Ердоган: Възможно е съвместно производство на С-500 с Русия
ВИДЕО: Руснаците показаха производствения процес на крилатите ракети с ядрен двигател "Буревестник"